Sekretarijat za lokalnu samoupravu Glavnog grada, na osnovu člana 113 stav 1 Zakona o lokalnoj samoupravi ("Službeni list Crne Gore", broj 2/18, 34/19 i 38/20), člana 5 stav 1 tačka 5 Odluke o organizaciji i načinu rada uprave Glavnog grada ("Službeni list Crne Gore – opštinski propisi”, broj 38/18, 43/18, 10/20, 36/21 i 5/22) i Odluke Uprave za zaštitu imovinsko-pravnih interesa Glavnog grada o pokretanju postupka za popunu radnog mjesta broj D 34-100/22-179/1 od 15.03.2022.godine, objavljuje

**I N T E R N I O G L A S**

Za popunu radnog mjesta u Upravi za zaštitu imovinsko-pravnih interesa Glavnog grada:

**Samostalni/a savjetnik/ca - I za imovinsko - pravne i normativne poslove, 1 izvršilac/teljka na neodređeno vrijeme.**

Uslovi za zasnivanje radnog odnosa:

- crnogorsko državljanstvo;

- navršenih 18 godina života;

- zdravstvena sposobnost za obavljanje poslova radnog mjesta;

- propisani nivo kvalifikacije obrazovanja;

- položen stručni ispit za rad u državnim organima (radni odnos može zasnovati i lice bez položenog stručnog ispita, pod uslovom da isti položi u roku od jedne godine od dana zasnivanja radnog odnosa);

- da nije osuđivan za krivično djelo koje ga čini nedostojnim za rad u državnom organu.

Posebni uslovi:

* VII1 nivo kvalifikacije obrazovanja;
* pravni fakultet;
* najmanje pet godina radnog iskustva.

Dokumenta koja podnosi kandidat:

* prijava na slobodno radno mjesto u kojoj se navodi JMB i saglasnost sa obradom ličnih podataka u svrhu sprovođenja oglasa za popunu radnog mjesta (obrazac prijave na sajtu www.podgorica.me);
* CV;
* uvjerenje ili potvrda o potrebnom radnom iskustvu u nivou kvalifikacije obrazovanja stečenom kod drugog poslodavca;
* ovjerena fotokopija biometrijske lične karte (**da** **ovjerena kopija nije starija od 6 mjeseci**).

Dokumenta koja pribavlja javnopravni organ po službenoj dužnosti:

* uvjerenje da kandidat/kinja nije osuđivan/a za krivično djelo koje ga/je čini nedostojnim za rad u državnom organu;
* uvjerenje ili potvrda o potrebnom radnom iskustvu stečenom u organima lokalne uprave Glavnog grada;
* uvjerenje o položenom stručnom ispitu za rad u državnim organima (ukoliko se nalazi u dosijeu kandidata);
* dokaz o završenom nivou kvalifikacije i vrsti obrazovanja (ukoliko se nalazi u dosijeu kandidata).

Provjera znanja, sposobnosti, kompetencija i vještina kandidata/kinje izvršiće se u roku od 30 dana od dana sačinjavanja liste kandidata koji ispunjavaju uslove oglasa, o čemu će se kandidati obavijestiti preko internet stranice Glavnog grada najkasnije 5 dana prije provjere, shodno Uredbi o kriterijumima i bližem načinu sprovođenja provjere znanja, sposobnosti, kompetencija i vještina za rad u državnim organima ("Službeni list Crne Gore", broj 50/18).

Popis propisa potreban za postupak provjere: Ustav Crne Gore ("Službeni list Crne Gore", broj 1/07 i 38/13), Zakon o lokalnoj samoupravi ("Službeni list Crne Gore", broj 02/18, 34/19 i 38/20), Zakon o državnim službenicima i namještenicima ("Službeni list Crne Gore", broj 02/18, 34/19 i 08/21), Zakon o upravnom postupku ("Službeni list Crne Gore", broj 56/14, 20/15, 40/16 i 37/17), Odluka o organizaciji i načinu rada uprave Glavnog grada ("Službeni list Crne Gore - opštinski propisi”, broj 38/18, 43/18, 06/20, 10/20, 36/21 i 5/22), Statut Glavnog grada (“Službeni list Crne Gore – opštinski propisi”, broj 8/19 i 20/21), Zakon o radu (“Službeni list Crne Gore”, broj 74/19, 8/21, 59/21, 68/21 i 145/21).

Prijavu i CV sa dokumentacijom kandidat/kinja podnosi u originalu ili ovjerenoj kopiji, preko arhive Glavnog grada**,** Ul. Njegoševa br.20 - Podgorica, u zatvorenoj koverti, u roku od 15 dana od dana objavljivanja internog oglasa na adresu**:**

**Glavni grad Podgorica – Sekretarijat za lokalnu samoupravu, Ul. Vuka Karadžića 16 - Podgorica, sa naznakom za: Interni oglas – radno mjesto na koje se kandidat prijavljuje.**

**NAPOMENA:**

Uvjerenje o zdravstvenoj sposobnosti podnosi isključivo izabrani/a kandidat/kinja i to u roku od osam dana od dana dostavljanja odluke o izboru kandidata.

Kontakt osoba: Miodrag Gazivoda, tel. 020/447-193 i 020/447-180